
Атырау қаласы
Химия сабағында оқушы қабілетін арттырудағы модульдік                        оқыту   технологиясының тиімділігі

     Бүгінгі білім жүйесі бүкіл әлем деңгейінде қоғамдық дамудың өлшемімен сол қоғамнын негізін құрайтын басты тетіктердің біріне айналды.
     Еліміздің білім беру саласындағы бетбұрыстары педогогикалық халықтық негіздерін білім кеңістігіне кіріктіруге, жаңа ұлттық сипатты мектеп қалыптастыруға, оқыту үрдісінің сапалығын арттыруға, жастарды кәсіби еңбекке даярлауға бағытталған. Егеменді елдің ертеңі оқу-білімімен, мәдениет өркениетімен бағаланады. Елімізде оқытудың мазмұны мен әдістемесін жетілдіру жалпы білім беретін орта дәрежелі оқу жүйесімен тығыз байланысты міндеттердің бірі. Қазіргі кезде  республикамызда білім берудің жаңа жүйесі жасалып, әлемдік білім беру деңгейіне өтуге бағыт алуда.
    Қазақстан Республикасының «Білім беру» заңының 8-бабында «Білім беру жүйесінің басты - міндеті ұлттық және жалпы азаматтық құндылықтар, ғылым мен практика жетістіктері негізінде жеке адамды қалыптастыруға, дамытуға және кәсіби шыңдауға бағытталған білім алу үшін қажетті жағдайлар жасау жеке адамның шығармашылық, рухани және дене мүмкіндіктерін дамыту деңгейлік пен салауатты өмір салтының берік негіздерін қалыптастыру, жеке басының дамуы үшін жағдай жасау арқылы интеллектін байыту. Еңбек рыногында «бәсекелесуге қабілетті жұмыстар мен мамандар даярлау және біліктілігін арттыру» делінген. Шынында да, қазіргі қоғамға қабілетті, талантты, іскер мамандар көптеп қажет. Сондықтан ұстаздар алдында заман талабына сай тұлға тәрбиелеу жауапкершілігі жүктеледі.
   Мектептегі оқу әдісінің негізгі мақсаты - баланың білімді игеруі кезінде ойлау қабілетін қалыптастыру, сол арқылы таным әрекетін дамыту. Бұл оқушының өзіндік әрекеттерін, дербек жұмыс жасау қабілеттерін дамытудың маңыздылығын айқындайды. Оқушының шығармашылық қабілеті оның ойлауы мен іс-жүзіндегі әрекеттері арқылы дамиды. Ойлауға үйрететін сабақтарды жүргізуде, алдымен мұғалім мен оқушы арасында ынтымақтастықты қалыптастыру қажет. Мұғалім бұл жағдайда дайын білімді түсіндіріп қоюшы, бақылаушы, бағалаушы емес, танымдық іс-әрекетін ұйымдастыратын ұжымдық әрекеттің ұйытқысы. Оқушылардың шығармашылығын қалыптастыру үшін әуелі қызықтыру жолдарын іздестіру қажет. Химия ғылымына оқушыларды қызықтырып, өзіне тартатын құбылыстар аз емес. Қызығулар оқушының ой-өрісін кеңейтіп, білім алуға талпындырады, іс-әрекетін жеңілдетеді, бір нәрсеге қызығатын болса, ол кез-келген іспен шұғылдану үшін қиындықтарға қарсы тұрып, жеңе біледі.
   Химияны оқытуға қойылатын талаптардың бірі-заттар мен құбылыстарды жеке күйінде емес, маңызды байланыстар және қарым-қатынастар тұрғысынан үйрету. Міне, білім берудің маңызды түрін таңдап сабақтарды түрлендіріп өткіземін. Оқушылар білімін тереңдетуде, білімділік дағдыларын қалыптастыруда оңайдан қиынға, қарапайымнан күрделіге қарай оқытудың ұстанымын басшылыққа аламын. Сабақтарда көбінесе сұрақ-жауап, зертханалық  тәжірибе, топтық жарыс, тірек - сызбанұсқалармен жұмыс, деңгейлік тапсырмалар, дифференциациялау әдістерімен өткізе отырып, «естігенімді ұмытамын, көргенімді есте сақтаймын, ал ақыл-ойыммен істеген ісімді түсінемін » ұстанымы алға қойылады.
    Оқушы енді тек дайын білімді қабылдаушы есте сақтаушы ғана емес, ол өз бетінше ізденуші, жеке тұлға, алған білімін өмірде қолданушы. 
   Қазіргі уақытта оқыту үрдісінде жаңа технологиялар теориялық тұрғыда дәлелденіп жақсы нәтиже көрсетіп жүр. Осы педогогикалық технологиялардың ішінен М.М.Жанпейсованың «оқытудың модульді технологиясын» таңдап алдым. Мұндағы мақсатым:
 - Оқушылардың бүкіл адамзаттың даму үрдісінің білім мен ғылымның технологиялық даму бағыттарына бағдарлап, соларға лайықтау.
 - Маңызды әдістер мен ақпараттар алуға үйрету (оқулық, қосымша кітап, анықтамалық, интернет материалдары, т.б).
 - Мектептен кейінгі білімін жалғастыруға жеткілікті жоғары дәрежедегі білім деңгейіне жету.
 - Ұлттық рухани қазынамызды, қадір-қасиетімізді, тіліміз бен дінімізді сақтай білуге тәрбиелеу.
 - Оқушыларға дәріс берудің бұрынғы түрін түбегейлі өзгертіп жаңарту енгізу.
Міндетім:
- Оқушыларға қиын меңгерілетін тақырыптарды оңай жолмен игерту.
- Түсіндірме, тірек-сызба нұсқа, ойын элементтерін пайдаланып талдау, жинақтау, оқушылардың білімге құлшыныстарын арттыру.
- Өз ойын тұжырымдай алатын топпен жұмыс жасап басқаларды тыңдай білетін белсенді тұлға дамыту.
- Өз бетімен шығармашылық жұмыс істеп ой-өрісін дамыту, сабаққа қызығушылығын арттыру.
    Ұстаздар қауымы оқулықты қайта карап шығып ,оқулықтағы тарауларды жинақтап 7-12 сағаттық модульдік схемалар (үш бөлімнен тұратын: кіріспе, диагностық бөлім, қорытынды) түсіреді.
   Тірек-сызбасы арқылы модульдік сабақтың кіріспе бөлімінде алдағы өтілетін сабақтарға түсініктеме жасап түсіндіреді.
   Диагностық бөлімінде сабақтың бірнеше типі мен түрлері қойылған. Мұғалімдер тапсырманы жеңілден ауырлата отырып, тапсырманы беру мақсатын бірінші, екінші, үшінші деңгей дәрежесін құрып әкеліп оқушыларды жұптап, топтап оқытуды үйренеді. Негізгі мақсат - оқушылардың өз беттілік жұмыстарын дамыту олардың, логикалы ойлау қабілеттерін дамытатын материалдарды тиянақтап, тапсырмаларға қарай топта, талда, меңгерген білімді бағала, өзара білім деңгейіңді бағала, қорыт деп оқушылардың өз бетінше, қауымдасып, кеңесіп жұмыс істеулеріне мүмкіндік туғызу. Мұғалім оқушыларды бірнеше топқа (А, Б, С, Д) бөледі.Әр топқа үлестірмелі қағаз арқылы танымдық қабілеттерін дамытатын материалдар береді. Барлық оқушыларға жұмыла қарауға, тапсырманы орындауға уақыт беріледі. Берілген уақытта топтағы оқушылар өзара сөйлесіп, кеңеседі. Тексеру әдісінің түрлері арқылы мұғалім немесе оқушылар өздерінің бағалауы арқылы топтарға баға береді. Бір сабақта 10-15 тапсырма беріліп, бірлесе орындау арқылы, жарыс ойындар арқылы тапсырмалар орындалып, талданып, білімі бағаланады. Бірлесіп жұмыс жасауда оқушылардың өзара сыйластық, шағармашылық, дәлелдеп беруі қажеттілері қанағаттандырылады. Оқушылар еркін сөйлеп, дәлелдеп, ашық сөйлеуге үйренді, дайындығы мен жеңіп шығу арқылы олардың қызығушылығы артты.
   Модульдік оқыту технологиясы оқушының жеке тұлғасын дамытуға және қалыптастыруға мүмкіндік туғызды. Олар белсенді сөздік қоры, яғни ауызша сөйлеу мәдениетіне үйренеді, өзара көмек және өзара қолдау процесстерін бірге бастап өткізіп келеді. Бағдарламада көрсетілген материалдар меңгеріледі. Оқытылып болғаннан кейін, модульдік қорытынды бөлімінде тестілеу, сынақ хат, бақылау жұмыстары, мазмұндама, шығарма қаралған. Бұл кезеңде оқушылар әркім өз бетінше жеке дара орындайды. Қорытынды бөлімінде қаралған жұмыстардың өте нәтижелілігі мұғалім үшінде, оқушы үшінде басты мәселе. Себебі, оқушы бұл үшін баға алады, ол журналға қойылады. Оқушының жеке бөлімінің бағасы. Мұғалім үшін оның іскерлігі мен шығармашылдық әдіс шығармашылдық әдіс әрекеттернің қорытындысы. Диалог бөлімінде берілген білім дамыту, пысықтау, бекіту, қорыту мақсаттарында бірлесіп білім алу оны жете меңгеру, ол үшін топтар, жеке оқушылар бағаланғанмен, бұл бағалар оқушылардың танымдық қабілеттерін дамыту мен олардың танымдық үдерістерін анықтап алу, яғни қабілетті, орташа қабілетті, дарынды оқушыларды  анықтап алу болып табылады. Ол бағалар журналға қойылмайды.Журналға түсетін баға әр оқушының жеке басының іскерлігі мен шығармалышығы үшін алатын қорытынды бөліміндегі баға.
   Бұл технологиямен жұмыс істей бастағаныма көп болмаса да мұғалімнің ынтасы, жұмыс істеуге деген құштарлығы білім беру жүйесінде нәтижеге жеткізетінін байқадым. Сонымен қатар сынып оқушылар арасынан кімнің қай пәнге қабілетті екенін байқадым және әрі қарай дамытуға көп көмегін тигізді. Шығармашылық қабілет әр баланың табиғатында болуы мүмкін. Біздің міндетіміз - оқушыға оның бойында жасырынып жатқан мүмкіндіктерін ашып көрсету. Баланың қабілеті мен талантын дамытуды неғұрлым ертерек бастасақ, соғұрлым оның қабілеті толық ашылуы мүмкін. Егер бала бойындағы қабілетті мұғалім байқамаса, ол бала басқа оқушылармен бірдей болып қалады. Сондықтан, қабілеттің дамуына түрткі бола білу керек. Осындай жұмыстарды жүргізу әр мұғалімнің шеберлігіне байланысты. Күнделікті сабақта беретін тапсырмаларды қызықты етіп құрап,оқушылардың қызығушылықпен орындауын қадағалау қажет.
  Оқыту мен тәрбилеудің негізгі формасы - сабақ. Осы сабақ нәтижелі болу үшін сабақтың түрі мен оны өткізудегі тиімді әдісті білу қажет. Одан кейінгі кезекте төмендегі талаптардың бір арнаға тоғысуы:
- Теориялық білімнің жоғарғы дәрежеде болуы;
- Сабаққа айқын мақсат қою;
- Оқытудың таңдаған әдісін жетік білу;
- Жаңа білімнің өткенімен байланысы;
-Оқушының ерекшелігі мен қабілетін ескеру;
- Сабақтың тәрибелік мақсатына үнемі көңіл бөлу;
Осы талаптарды басшылыққа ала отырып, жоспарланған сабақ өз нәтижесін берері анық. Оқушылардың шығармашылық  дербестігін, ізденімпаздығын қалыптастыруда сыныптан тыс жеке, ұжымдық жұмыстар ұйымдастыруда шығармашылық ой, пәндік апталықтар, жобалар, пәндік сабақтардың маңызы зор. Барлық жұмыстарда оқушылардың қалауы, таңдауы мен ұсыныстарын ескеру қажет. Сонда ғана оқушылардың танымдық ізденімпаздығы белсендігі, пәнге қызығушылығы, шығармалышық бағыттылығының негізделген жұмыс түрлерін пайдалану олардың танымдық қажеттіліктерін және пәнге деген белсенділіктерін қанағаттандырады.
Модульдік оқыту технологиясын енгізгендегі басты мақсат – сынып оқушыларын қабілетті және «қабілетсіз» деп жасанды түрде әр түрлі жіктерде бөлуді болдырмау. Осы арқылы деңгейлік және дербес оқыту принциптерімен ізгілендіру принципіде сақталады.
  Қандай оқушы болмасын, мысалы, өзінің жақсы оқитындығына қарамастан жұмысын оқушылық міндетті, бірінші деңгейдің жеңілі болса да тапсырмалар орындаудан бастайды.
    Оқушылардың білімін, іскерлігін, білік дағдысын бағалау мақсатында оларды әділдікке, шыншылдыққа үйрететін әдістердің бірі – тест әдісі. Тест әдісі арқылы оқушы сұрақтың жауабын жалпылама емес, нақты білетін болады. Мен сабақтарымда әр тарауды өткен сайын, тест тапсырмаларын деңгейлеп беремін. Оқушы  А, В, С деңгейлі тест тапсырмаларын орындаған сайын, деңгейден деңгейге көтеріле береді. Ең жоғарғы деңгейдегі шығармашылықты қажет ететін тапсырмаларды дарынды да, еңбекқор оқушылар орындай алады. Осылайша әр тақырып бойынша оқушыларға,сыныптан тыс уақытта оларға деңгейлік тапсырмаларды орындау арқылы көбірек ұпай жинап,көтеріңкі баға алуға мүмкіндік беріледі. Нәтижесінде оқушылардың табиғи қабілеттері емн дарындық қасиеттерінің ашылуын жақсы жағдай жасалады. Модульді блогты жүйемен төмендегідей табыстарға қол жеткізуге болады:
- Білім іскерлік дағдысы қалыптасады.
- Оқушылар алдына шығып өз ойын айтуға үйренеді.
- Басқаларды тыңдай біледі.
- Өз ойын тұжырымдай алады.
- Сабаққа қызығушылығы артады.
- Өз бетімен шығармашылық жұмыс істеп ой өрісін дамытады.
- Белсенділігі артады.
- Оқушылар толық бағаланады.
- Жинаған ұпайларын оқушылар сабақ соңында кестеге тиісті нүктемен белгілеп отырады. Осы нүктелер арасында үзік сызықпен біртіндеп қосса график шығады. Ол оқушының даму мониторинг деп аталады. Мониторинг бойынша мұғалім кезекті тақырыптық бақылау жұмысының алдында әр оқушының өткен материалды қандай деңгейде меңгергенін қадағалап, үлгермеушілермен қосымша жұмыс жүргізеді.

1.Жұмыс қорытындысы тез уақытында шығады.
2.Уақытты тиімді пайдаланып,жинақылыққа үйренеді.
3.Баланың сенімге ие болуы,оның жауапкершілігін арттырып, өзін-өзі бағалауды үйренеді.
4.Оқушы мен оқытушы арасында өзара сыйластық, еңбек бірлестігі қалыптасады.
5.Мұғалім еңбегі жеңілдейді.
   Жұмыс қорытындылары диагностикалық карта мен модульдік оқыту мониторингісінде көрсетіледі.

Модуль №1       Сабақтың тақырыбы: Оттек. Оксидтер. Жану. Сағат саны: 12
	Модульдің құрылымы
	Сабақтың реті
	Сабақтың құрылымы мен мазмұны
	Ескерту

	Кіріспе бөлімі
	1 – сабақ

2 – сабақ
	 Оттектің жалпы сипаттамасы. Қасиеттері, алынуы, қолданылуы. Оксидтер. Озон. Жану.
 Реакциялардың жылу эффектісі. Авогадро заңы. Газдардың молярлық көлемі.
	 Тірек – сызба нұсқалар арқылы түсіндіру.

	Диалогтік бөлім
	3 – сабақ
4 – сабақ

5 – сабақ

6, 7 – сабақ

8, 9 – сабақ
10 – сабақ  
	 «Референт» оқыта үйрету ойыны. 
 Топтық жұмыс (сын тұрғысының стратегиясы). 
 Сарамандық жұмыс №3 «Оттегі алу, оның қасиеттерімен танысу».
 Есептер шығару (оқу материалы бойынша жеке дара жұмыс).
 Өздік жұмыс (деңгейлік тапсырмалар).
 Бекіту – тренинг сабағы (қорытындылау).
	 Оқушылар түгел қатысады.
Қорытынды.



 Оқушылар түгел қатысады.

	Қорытынды бөлімі
	11 – сабақ
12 – сабақ  
	 Бақылау жұмысы №2
 Тест I
	 Қорытынды.
 Қорытынды.

